Tasekla tamaziɣt tuɣ abrid ɣezzifen deg usnulfu s wudem n tira, xas akken timawit tesɛa tirmit deg yal agdud n tmetti tamensayt, ideg llan s tuget iḍrisen n timawit id-ttawin yemdanen deg tegnatin i ten-id-yettmagaren di tudert-nsen n yal ass, ladɣa inzan d lemɛun i yezgan ɣef yixef n yilsawen, mi iruḥ ad d-yeffeɣ wawal ad t-id-yizwir yinzi, dɣa ad tefru temsalt, ad yiwzil wawal, tidet ad dteflali. M.Mɛemri:  Taɣerma n leqbayel tin n yimaziɣen d tin yebnan ɣef wawal, ula d tasekla taqbaylit tamensayt telḥa-d deg ubrid n timawit tewweḍ ɣer tudert n umdan di tmetti.